**Diyor Mahkamov** (1987-yil 3-noyabrda tugʻilgan) — oʻzbek estrada xonandasi, aktyor va produser.

Qoʻshiqchilikdan tashqari, Diyor kinolarda ham oʻzini sinab koʻrgan. Oʻzining ilk debyut rolini 1999-yili „Muhabbat sinovlari"dan boshlagan.

Tarjimai hol
------------

Diyor Mahkamov 1987-yil 3-noyabr kuni Toshkent shahrining Shayxontohur tumanida tavallud topdi. Diyorbek bolaligidan musiqaga qiziqqani uchun poytaxtdagi 23-maktabni tugatdi. Diyorbek 6-sinfda oʻqib yurgan kezlarida ustozi Shuhrat Qayumov bilan birga ilk marotaba sahnaga chiqadi. 2005-yildan 2009-yilgacha Toshkent davlat iqtisodiyot universitetida taʼlim oldi. 2006-yilda Diyor Nigora Mahkamova bilan oila qurdi. Bugungi kunda u uch farzandning otasi hisoblanadi.

Oila
----

* Otasi: Doniyor Mahkamov
* Onasi: Mahfuza Mahkamova
* Ukasi: Elyor Mahkamov
* Umr yoʻldoshi: Nigora Mahkamova

### Farzandlari

* Shokira Daniyorova
* Yahyo Doniyorov
* Fotih Doniyorov

Ijodiy faoliyati
----------------

Diyor Mahkamov qoʻshiqchilik faoliyatini 1998-yildan boshlagan. Diyor ilk qoʻshiqlarini 1998-yilda chiqargan. Uning yetimlar haqidagi qoʻshigʻi koʻpgina bahs-muzokaralarga sabab boʻlgan. 2001-yilda xonanda oʻzini „Kutaman" deb nom olgan debyut albomini chiqarib, oʻsha yili Turkiston sanʼat saroyida xonanda oʻzining yakkaxon konsertini namoyish etdi.

2003-yili D.Mahkamov „Bolaligim xayr endi" albomini yozdi. Xuddi shu yili xonanda ikkinchi yakkaxon konsertini Turkiston sanʼat saroyining qishki zalida tomoshabinlarga havola etdi. Shundan keyin xonandaning ijodida tanaffus yuz berdi. Taʼlim olish bilan birga hayotida katta burilish boʻlib, boʻydoqlik safini tark etdi.

Shu davr ichida u bir necha filmlarda suratga tushdi. Aktyorlik faoliyati Diyor Mahkamov bir qancha oʻzbek kinolarida suratga tushdi. „Muhabbat sinovlari 1" va „Muhabbat sinovlari 2" filmlarida bosh rollardan birini oʻynashiga qaramasdan, debyut roli uchun ijobiy fikrlarni olgan. Soʻng xonanda boshqa bir qancha filmlarda „Yigitlar" (2008), „Baxt ortidan" (2014), „Kunlardan bir kun" (2016), „Majnun" va „Virus" (2017) ham oʻzini sinab koʻrgan.

### Produserlik ishi

* 2016-yil — Kunlardan bir kun
* 2017-yil — Majnun
* 2017-yil — Virus

Mukofotlari
-----------

* „Mustaqillik umidlari — 2005" tanlovi gʻolibi
* „Nihol" mukofoti- 2006-yili
* „Barkamol avlod-2008" gʻolibi
* „Oʻzbekistonda xizmat koʻrsatgan artist"— 2009 „Oʻzbekiston mustaqilligining 30 yilligi" ordeni

Manbalar
--------

1. ↑  Peves Diyor Maxkamov vpervie nazval prichinu, iz-za kotoroy on pokinul shou-biznes Unews.uz
2. ↑  Diyor Mahkamov haqida maʼlumotlar Muz.uz
3. ↑  Maxkamov nagrajden nagrudnim znakom po sluchayu 30-letiya nashey nezavisimosti[*sayt ishlamaydi*] Newuz.uz
4. ↑  Diyor Mahkamov xonadonida shodiyona Aniq.uz
5. ↑  Diyor Mahkamov yana farzandli boʻldi Wayback Machine saytida arxivlandi (2021-10-06). Darakchi.uz
6. ↑  Xonanda Diyor Mahkamov yana farzandli boʻldi Zamin.uz
7. ↑  Kto takoy Diyor Maxkamov (Diyor Mahkamov)? Uz24.uz
8. ↑  MAXKAMOV[*sayt ishlamaydi*] Vesti.uz
9. ↑  Xonanda Diyor Mahkamov sanʼatni tark etib, Dubayga koʻchib ketdimi? Daryo.uz
10. ↑  Diyor Maxkamov (Dier Mahkamov): filmografiya, foto, biografiya. Akter
11. ↑  Diyor Mahkamov — Biografiya muzfmtv
12. ↑  l Zavershil li svoyu tvorcheskuyu kareru Diyor Maxkamov (Diyor Mahkamov)? Uzdaily.uz
13. ↑  Mahkamov (Diyor Mahkamov) Mustaqilligimizning 30 yilligi munosabati bilan koʻkrak nishoniga sazovor boʻldi[*sayt ishlamaydi*] Nuz.uz